## logoweb-09.png

**ODLUKA O BUDŽETU OPŠTINE TUZI ZA 2025. GODINU**

**Tuzi, decembar 2024.godine**

***Pravni osnov -*** za donošenje Odluke o budžetu opštine Tuzi za 2025. godinu sadržan je u odredbama Zakona o budžetu i fiskalnoj odgovornosti ("Službeni list CG", br. 20/14, 56/14, 70/17, 04/18 i 55/18, 66/19, 70/21, 145/21, 027/23), Zakona o finansiranju lokalne samouprave (‘‘Službeni list CG’’ broj 03/19 i 086/22), Zakona o lokalnoj samoupravi („Službeni list CG“, br. 02/18, 34/19, 38/20, 050/22 i 084/22), Statuta opštine Tuzi („Službeni list CG“- opštinski propisi br. 24/19, 05/20 i 55/22).

Članom 3 Zakona o budžetu i fiskalnoj odgovornosti je propisano da je budžet finansijski plan baziran na godišnjim procjenama primitaka i izdataka, da se donosi za fiskalnu godinu i važi u godini za koju je donijet, te da je fiskalna godina kalendarska godina, a član 4 propisuje šta budžet sadrži.

Članom 28 Zakona o finansiranju lokalne samouprave propisuje da predlog Odluke o budžetu utvrđuje predsjednik opštine i dostavlja ga Skupštini opštine.

Članom 38 stav 1 tačka 7 Zakona o lokalnoj samoupravi propisano je da skupština donosi budžet i završni račun budžeta, a član 167 stav 1 da će opština, prije donošenja planova i programa za pojedine oblasti u opštini, urbanističkih projekata, budžeta i opštih akata kojima se utvrđuju prava i obaveze građana, obezbijediti učešće zainteresovane javnosti u donošenju odluka sprovođenjem postupka javne rasprave.

Članom 53 stav 1 tačka 7 Statuta opštine Tuzi propisano je da Skupština donosi budžet i završni račun budžeta.

**O B R A Z L O Ž E NJ E**

Odluka o budžetu opštine Tuzi za 2025. godinu je urađena na bazi smjernica Ministarstva finansija br. 07-430/24-780/1 od 11.09.2024.godine, zahtjeva potrošačkih jedinica i realne procjene budžetskih prihoda i rashoda.

U izradi Budžeta za 2025.godinu, odnosno planiranju sredstava za određene namjene, aktivno su učestvovali organi lokalne uprave – potrošačke jedinice, privredna društva i ostali korisnici budžetskih sredstava, dostavljajući svoje planove, programe, zahtjeve, predloge i sugestije.

Osnovni cilj budžetske politike je uspostavljanje održivog sistema finansija gdje će se iz ostvarenih prihoda pokriti svi tekući rashodi, otplata duga i obezbijediti sredstva za kapitalne investicije.

Kada je u pitanju prihodna strana, ciljevi predviđeni budžetom su:

* povećanje naplate svih vrsta prihoda;
* povećanje sopstvenih prihoda kroz veći obuhvat poreskih obveznika.

Na rashodnoj strani ciljevi su:

* racionalizacija svih vidova potrošnje;
* uredno izmirivanje svih obaveza;
* realizacija planiranih kapitalnih projekata.

**Napomena**: Naredne 2025. godine, planira se formiranje nove potrošačke jedinice, organa uprave pod nazivom – **Sekretarijat za dijasporu**.

**I PROJEKCIJA PRIMITAKA ZA 2025. GODINU**

Struktura primitaka sačinjena je u skladu sa članom 5 Zakona o budžetu i fiskalnoj odgovornosti („Sl.list CG“ br.20/2014, 56/2014, 70/2017, 4/2018, 55/2018, 66/19, 70/21, 145/21, 027/23).

U tabeli je dat pregled ukupnih primitaka po izvorima i njihova struktura:

|  |  |  |  |
| --- | --- | --- | --- |
| **Br.** | **PRIMICI** | **Plan za 2025.** | **Struktura %** |
| **I** | **SOPSTVENI PRIHODI** | **2.448.000,00 €** | **26,26%** |
| 1 | Porez na nepokretnosti | 820.000,00 € | 33,54% |
| 2 | Porez na promet nepokretnosti | 165.000,00 € | 6,74% |
| 3 | Prirez porezu na dohodak fizičkih lica | 250.000,00 € | 10,21% |
| 4 | Lokalne administrativne takse | 35.000,00 € | 1,42% |
| 5 | Lokalne komunalne takse | 13.000,00 € | 0,53% |
| 6 | Lokalne turističke takes | 10.000,00 € | 0,41% |
| 7 | Naknada za uređenje i izgradnju  građevinskog zemljišta | 235.000,00 € | 9,6% |
| 8 | Ostale naknade za puteve | 170.000,00 € | 6,94% |
| 9 | Ostale naknade - komunalna naknada | 30.000,00 € | 1,22% |
| 10 | Novčane kazne izrečene u prekršajnom i drugom postupku zbog neplaćanja lokalnih prihoda | 25.000,00 € | 1,02% |
| 11 | Kamate zbog neblagovremenog plaćanja lokalnih poreza | 20.000,00 € | 0,82% |
| 12 | Prihodi koje organi ostvaruju vršenjem svoje djelatnosti | 25.000,00 € | 1,02% |
| 13 | Ostali prihodi | 150.000,00 € | 6,12% |
| 14 | Prihodi od prodaje nepokretnosti | 500.000,00 € | 20,42% |
| **II** | **USTUPLJENI PRIHODI** | **1.555.000,00 €** | **16,68%** |
| 1 | Porez na dohodak fizičkih lica | 1.450.000,00 € | 93,55% |
| 3 | Naknada za korišćenje prirodnih dobara | 35.000,00 € | 2,26% |
| 4 | Godišnja naknada pri registraciji drumskih motornih vozila | 70.000,00 € | 4,83% |
| **III** | **TRANSFERI I DONACIJE** | **4.663.548,45 €** | **50,03%** |
| 1 | Tekuće donacije u korist budžeta opštine | 100.000,00 € | 2,14% |
| 2 | Kapitalne donacije u korist budžeta Opštine | 200.000,00 € | 4,29% |
| 3 | Tekuće donacije za EU projekte | 772.000,00 € | 16,55% |
| 4 | Transferi od budžeta države | 1.350.000,00 € | 28,95% |
| 5 | Transferi od Egalizacionog fonda | 2.241.548,45 € | 47,48% |
|  | **Ukupno I+II+III** | **8.666.548,45 €** | **92,98%** |
| **IV** | **Pozajmice i krediti** | **154.000,00** € | **1,65%** |
| 1 | Pozajmice | 154.000,00 € | 1,65% |
| **V** | **SREDSTVA PRENESENA IZ PRETHODNE GODINE** | **500.000,00 €** | **5,36%** |
| 1 | Sredstva prenesena iz prethodne godine | 500.000,00 € | 5,36% |
|  | **UKUPNO I+II+III+IV** | **9.320.548,45 €** | **100,00%** |

**Sopstveni prihodi** planirani su u iznosu od 2.448.000,00 € i u strukturi ukupnih budžetskih prihoda učestvuju sa 26,26%. Planirani su na sledeći način:

**1. Lokalni porezi** planirani su u iznosu od 1.235.000,00 €, što čini 13,25% ukupnih budžetskih prihoda.

* **Porez na nepokretnosti** planiran je u iznosu od 820.000,00 € i učestvuje sa 66,4% ukupnim lokalnim porezima, a sa 8,8% u ukupnim prihodima budžeta. Ovaj prihod naplaćuje opštinski organ za poslove prihoda, u skladu sa opštinskom odlukom.
* **Porez na promet nepokretnosti** planiran je u iznosu od 165.000,00 € i učestvuje sa 13,36% u ukupnim lokalnim porezima, a sa 1,77% u ukupnim budžetskim prihodima. Zakonom o finansiranju lokalne samouprave propisano je da je ovo sopstveni prihod i da Opštini pripada 80% prihoda ostvarenih po ovom osnovu, dok je Zakonom o porezu na promet nepokretnosti propisano da počev od 01.01.2024. godine, utvrđivanje, kontrolu i naplatu ovog prihoda vrši organ lokalne uprave nadležan za naplatu lokalnih javnih prihoda.
* **Prirez porezu na dohodak fizičkih lica**  planiran je u iznosu od 250.000,00 € i u ukupnim lokalnim porezima učestvuje sa 20,24%, a sa 2,68% u ukupnim budžetskim prihodima.

**2. Prihodi od** **taksi**  planirani su u iznosu od 60.000,00 € i čine 0,64% ukupnih budžetskih prihoda od čega:

* **Lokalne administrativne takse** planirane su u iznosu od 35.000,00 € i čine 58,33% ukupnih taksi,
* **Lokalne komunalne takse** planirane su u iznosu od 15.000,00 € i čine 25% ukupnih taksi,
* **Turistička taksa** planirana je u iznosu od 10.000,00 €, a njeno učešće u strukturi taksi iznosi 16,66%.

**3. Prihodi po osnovu sopstvenih naknada** planirani su u ukupnom iznosu od 435.000,00 €, i čine 4,7% ukupnih budžetskih prihoda. Struktura ovih prihoda je:

* **Naknada za uređenje i izgradnju građevinskog zemljišta** – 235.000,00€ ili 54% ukupnih sopstvenih naknada. Planirani su na osnovu projekcije planiranih objekata za koje su već izdati urbanističko-tehnički uslovi i drugih projekata u pripremi za realizaciju u opštini Tuzi od strane investitora iz zemlje i inostranstva.
* **Ostale naknade za puteve –** 170.000,00€ ili 39,08% ukupnih sopstvenih naknada,
* **Ostale naknade - komunalna naknada –** 30.000,00€, odnosno 6,9% ukupnih sopstvenih naknada.

**4. Ostali prihodi**  planirani su u iznosu od 220.000,00 €, odnosno 2,36% ukupnih budžetskih prihoda od čega:

* **Prihodi koje organi ostvaruju vršenjem svoje djelatnosti** –25.000,00€, odnosno 11,36% ukupnih ostalih prihoda,
* **Novčane kazne izrečene u prekršajnom i drugom postupku zbog neplaćanja lokalnih prihoda** – 25.000,00 €, odnosno 11,36% ukupnih ostalih prihoda,
* **Kamate zbog neblagovremenog plaćanja lokalnih poreza** -20.000,00 €, odnosno 9,09% ukupnih ostalih prihoda,
* **Ostali prihodi -** 150.000,00€, odnosno 75% ukupnih ostalih prihoda. Na stavci **Ostali prihodi** očekuje se redovni priliv od Zavoda za zapošljavanje za zarade osoba sa invaliditetom i ostali prihodi koje opština prihoduje po osnovu raznih konkursa vezanih za kulturu, stvaralaštvo, poljoprivredu itd.

**5. Primici od prodaje nefinansijske imovine** planirani su u iznosu od 500.000,00 €. U strukturi ukupnih primitaka učestvuju sa 5,36%, a u strukturi sopstvenih prihoda sa 20,42%.

**USTUPLJENI PRIHODI** planirani su u iznosu od 1.555.000,00 € i u strukturi ukupnih budžetskih prihoda učestvuju sa 16,68%.

**1. Porez na dohodak fizičkih lica** planiran je u iznosu od 1.450.000,00 € i u strukturi ukupnih primitaka učestvuje sa 15,56%, dok u strukturi ustupljenih prihoda učestvuje sa 93,24%. Na Skupštini Crne Gore održanoj dana 19. januara 2024, usvojen je Zakon o izmjenama i dopunama Zakona o finansiranju lokalne samouprave, što je uticalo na visinu prihoda Opštine Tuzi po dva osnova:

* uvećan je procenat ustupanja prihoda od poreza na dohodak fizičkih lica opštinama koje pripadaju sjevernom regionu i opštinama Zeta i Tuzi sa 50% na 80%,
* propisano je izdvajanje na poseban račun 10% prihoda od poreza na dohodak fizičkih lica opštinama koje pripadaju primorskom i središnjem regionu i raspodjela ovako prikupljenih sredstava opštinama koje pripadaju sjevernom regionu i opštinama Zeta i Tuzi u skladu sa stepenom razvijenosti opštine.

**2. Naknada za korišćenje dobara od opšteg interesa –** naknada za korišćenje vodaplanirana je u iznosu od 35.000,00 €, i čini 2,25**%** ustupljenih prihoda.

**3. Godišnja naknada pri registraciji drumskih motornih vozila** planirana je u iznosu od 70.000,00 €, i čini 4,5% ustupljenih prihoda.

**SREDSTVA PRENESENA IZ PRETHODNE GODINE** planirana su u iznosu od 500.000,00 € i predstavljaju 5,36% ukupnih budžetskih prihoda.

**DONACIJE** su planirane u ukupnom iznosu od 1.072.000,00 €, a odnose se na tekuće i kapitalne donacije za međunarodne projekte koje realizuje Sekretarijat za razvoj i projekte: ProlightMed, Toward Zero Waste, Nera, Crossmart, Circlewaste itd.. Takođe, planira se finansiranje izgradnje parka u jednom dijelu od strane Ekofonda.

Kapitalne donacije za projekte iz budžeta Vlade CG, iz budžeta Vlade država i opština regiona odnose se na donacije za izgradnju nove lokalne infrastrukture novoosnovane opštine Tuzi. Donacije su u najvećoj mjeri dogovorene kroz saradnju i projekte koje realizujemo preko Unije albanskih opština u regionu, čiji je jedan od osnivača i opština Tuzi, a realizuju se veoma slično kao IPA prekogranični projekti, kao i sredstva koje dobijamo od nadležnih ministarstva za podršku poljoprivrednim proizvođačima, izgradnji ruralnih/lokalnih puteva, izgradnji vodovoda itd. Donacije predstavljaju 11,5% ukupnih budžetskih prihoda.

**TRANSFERI** su planirani u iznosu od 3.591.548,45 €, učestvuju u ukupnim budžetskim prihodima sa 38,53%, a odnose se na:

* Transferi od Egalizacionog fonda planirani su u iznosu od 2.241.548,45 €, shodno Planu akontativne raspodjele sredstava Egalizacionog fonda opštinama za 2025.godinu (″Službeni list CG″, broj 102/24 od 24.10.2024.godine).
* Transferi od Budžeta Crne Gore planirani su u iznosu od 1.350.000,00 € na osnovu Odluke Skupštine Crne Gore donešene 19.11.2024.godine i odnose se na dotacije od Ministarstva finansija od poreza na dohodak fizičkih lica opštinama koje pripadaju primorskom i središnjem regionu i raspodjela ovako prikupljenih sredstava opštinama koje pripadaju sjevernom regionu i opštinama Zeta i Tuzi u skladu sa stepenom razvijenosti opštine.

**POZAJMICE I KREDITI**  planirani su u iznosu od 154.000,00 € i predstavljaju 1,65% ukupnih budžetskih prihoda, a odnose se na sredstva koja će Sekretarijat za razvoj i projekte povlačiti od Fonda za podršku opštinama za predfinansiranje donatorskih projekata u skladu sa odredbama Zakona o finansiranju lokalne samouprave. U skladu sa Zakonom o finansiranju lokalne samouprave sredstva Fonda za podršku opštinama za predfinansiranje donatorskih projekata obezbjeđuju se u budžetu države i izdvajaju na poseban račun Ministarstva finansija. Pravo na povlačenje sredstava iz Fonda ima opština koja je zaključila ugovor o realizaciji projekta sa donatorom ili vodećim partnerom na projektu, dok opština vrši povraćaj sredstava u Fond za podršku, nakon refundacije od donatora ili vodećeg partnera, a najkasnije u roku od 18 mjeseci od dana povlačenja sredstava iz Fonda.

**II IZDACI BUDŽETA ZA 2025. GODINU**

Ukupno planirani prihodi sa početnim depozitom Budžeta opštine Tuzi za 2025. godinu planirani su u iznosu od 9.320.548,45€, raspoređuju se na:

* **Tekuće izdatke** - 3.705.000,00 €
* **Transfere** – 2.610.800,00 €
* **Otplata obaveza** - 530.000,00 €
* **Kapitalni budžet** - 2.275.748,45 €
* **Rezerve** - 199.000,00 €

Članom 27 Zakona o finansiranju lokalne samouprave je definisano da se tekućim prihodima finansiraju tekući rashodi i otplata duga, što je u tabeli ispod prikazano:

|  |  |  |
| --- | --- | --- |
| Budžet 2025 | | Iznos |
| I | Tekući prihodi | 6.859.548,45 € |
| II | Tekući rashodi i otplata duga | 6.325.800,00 € |
| III | Razlika | 533.748,45 € |

U narednoj tabeli dat je prikaz bliže podjele sredstava po namjenama i iznosima:

**Izdaci – ukupni budžet Tabela 2.**

|  |  |  |  |
| --- | --- | --- | --- |
| r.b | OPIS | Plan za 2025.godinu | Struktura % |
| I | Tekući izdaci (bruto zarade i doprinosi na teret poslodavca, ostala lična primanja, rashodi za materijal i usluge, tekuće održavanje, kamate, renta, subvencije i ostali izdaci) | 3.705.000,00 € | 39,75% |
| II | Transferi institucijama, pojedincima, nevladinom i javnom sektoru, ostali transferi | 2.610.800,00 € | 28,01% |
| III | Kapitalni izdaci za nabavku i investiciono održavanje finansijske i nefinansijske imovine | 2.275.748,45 € | 24,41% |
| IV | Rezerva | 199.000,00 € | 2,13% |
| V | Otplata obaveza iz prethodnog perioda | 10.000,00€ | 0,11% |
| VI | Otplata duga | 520.000,00€ | 5,58% |
|  | UKUPNO | 9.320.548,45€ | 100,00% |

Osnovna postavka u planiranju ovih izdataka je da se diskrecioni troškovi zadrže na nivou koji će da obezbijedi normalno funkcionisanje potrošačkih jedinica, servisiranje tekućih obaveza, transfere za javnu funkciju privrednim društvima čiji je opština osnivač i da nastavimo planiranom dinamikom da realizujemo razvojne kapitalne projekte. Prilikom planiranja sredstava za izdatke pošlo se od zahtjeva potrošačkih jedinica, nastalih obaveza i drugih zakonskih obaveza.

**I TEKUĆI IZDACI**

**Tekući rashodi** obuhvataju isplatu bruto zarada zaposlenih i doprinosa na teret poslodavca, ostala lična primanja, rashode za materijal, rashode za usluge, tekuće održavanje, rentu, subvencije i ostale izdatke.

U tabeli je dat prikaz tekućih izdataka po namjenama i iznosima:

**Tekući izdaci Tabela 3.**

|  |  |  |  |  |
| --- | --- | --- | --- | --- |
| **Br.** | **Tekući izdaci** | **Plan za 2025.** | **% u tekućim izdacima** | **% u ukupnim izdacima** |
| 1. | Bruto zarade zaposlenih | 1.681.600,00 € | 45,38% | 18,04% |
| 2. | Ostala lična primanja | 164.700,00 € | 4,44% | 1,76% |
| 3. | Rashodi za materijal | 311.000,00 € | 8,4% | 3,34% |
| 4. | Rashodi za usluge | 713.500,00 € | 19,26% | 7,65% |
| 5. | Tekuće održavanje | 29.500,00 € | 0,8% | 0,32% |
| 6. | Renta | 50.000,00 € | 1,35% | 0,53% |
| 7. | Subvencije | 589.000,00 € | 15,89% | 6,32% |
| 8. | Ostali izdaci | 165.700,00 € | 4,47% | 1,77% |
|  | **UKUPNO** | 3.705.000,00 € | **100,00%** | **39,77%** |

**1.** **Sredstva za bruto zarade zaposlenih i doprinose na teret poslodavca** planirana su u iznosu od 1.681.600,00 € ili 18,04% ukupnog budžeta. Strukturu bruto zarada čine:

* neto zarade – 1.359.000,00 €,
* porez na zarade zaposlenih – 75.700,00 €,
* doprinosi na teret zaposlenog – 168.100,00 €,
* doprinosi na teret poslodavca – 33.500,00 €,
* prirez porezu na dohodak fizičkih lica – 9.300,00 €.

Sredstva za bruto zarade i doprinose na teret poslodavca planirana su u skladu sa važećim zakonskim propisima koji se primjenjuju od 01.10.2024. godine, a kojim su regulisane zarade u javnom sektoru, te Granskim kolektivnim ugovorom za oblast uprave i pravosuđa („Službeni list Crne Gore, br. 18/23).

Broj zaposlenih na dan 01.11.2024. godine u Opštini Tuzi je 111. U opštini Tuzi planira se formiranje novog organa uprave pod nazivom - Sekretarijat za dijasporu. U novootvorenom Sekretarijatu će biti raspoređeni službenici iz drugih organa uprave opštine Tuzi.

**2. Sredstva za ostala lična primanja** planirana su u iznosu od 164.700,00 €, čine 1,76% ukupnog budžeta, a odnose se sljedeće stavke:

* naknada za zimnicu - 25.000,00 €,
* naknade odbornicima u Skupštini Opštine Tuzi - 101.000,00 €,
* jubilarne nagrade – 500,00 €
* otpremnine – 2.000,00 €
* ostale naknade - 36.200,00 € raspoređene po potrošačkim jedinicama proporcionalno, pri čemu je veći iznos opredijeljen kod Sekretarijata za finansije (naknada za 53 službenice u opštini Tuzi za 8.mart). Ostala sredstva su predviđena za: komisiju za usmjeravanje djece sa posebnim potrebama, komisiju za provjeru znanja, komisije za žensko preduzetništvo, poljoprivredu, NVO, sport i druge komisije.

**3. Rashodi za materijal** planirani su u iznosu od 311.000,00 € i čine 3,34% ukupnog budžeta. Ova sredstva se odnose na rashode za administrativni materijal, rashode za energiju, gorivo itd.

U strukturi ovih rashoda najveće učešće imaju:

* **izdaci za energiju** – 230.000,00 € ili 73,95% i to:
  + troškovi električne energije opštinskih organa - 40.000,00 €,
  + troškovi javne rasvjete – 190.000,00 €,
* **administrativni materijal** - 26.000,00 € ili 8,36%,

(kancelarijski materijal, sitan inventar, sredstva higijene, rezervni djelovi itd.)

* **rashodi za gorivo** u iznosu od 55.000,00 € ili 17,68%.

**4. Rashodi za usluge** planirani su u iznosu od **713.500,00€,** i to:

* za službena putovanja u iznosu od 19.850,00€, od čega:
  + za organe uprave ukupno 9.350,00 €;
  + za međunarodne projekte u iznosu od 10.500,00 € raspoređeni na:
    - „Toward Zero Waste – 5.000,00 €,
    - „Crossmart“ – 3.500,00 €,
    - „ProlightMed“ – 2.000,00 €;
    - (**Pojašnjenje:** Iznos od 10.500,00 € odnosi se na službena putovanja u okviru potrošačke jedinice Sekretarijata za finansije koji se finansiraju iz sredstava međunarodnih donacija, a ista će se realizovati u skladu sa dinamikom ostvarivanja prihoda od tekućih donacija)
* za reprezentaciju, štampu i troškove bifea u iznosu od 26.100,00 € i to:
  + za organe uprave ukupno 24.600,00 €;
  + za međunarodne projekte - 1.500,00 € raspoređeni na:
    - „Toward Zero Waste – 1.000,00 €,
    - „Crossmart“ – 500,00 €;
    - (**Pojašnjenje:** Iznos od 1.500,00 € odnosi se na troškove reprezentacije, štampe i bifea u okviru potrošačke jedinice Sekretarijata za finansije koji se finansiraju iz sredstava međunarodnih donacija, a ista će se realizovati u skladu sa dinamikom ostvarivanja prihoda od tekućih donacija)
* za komunikacione usluge u iznosu od 33.000,00 €,
* za bankarske usluge u iznosu od 9.000,00 €,
* za advokatske, notarske i pravne usluge i drugo u iznosu od 22.000,00 €,
* za konsultantske usluge, projekte i studije u iznosu od 4.200,00 €,
* za usluge stručnog usavršavanja u iznosu od 3.400,00 €,
* za ostale usluge u iznosu od 545.950,00 € što će biti definisano u nastavku po stavkama,
* televizijske usluge na albanskom jeziku u iznosu od 50.000,00 €.

Za ostale usluge planiran je iznosod **545.950,00 €** i to kako slijedi po organima**:**

* Služba predsjednika: 60.000,00 €:
  + za usluge fizičkog i tehničkog obezbjeđenja lica i imovine opštine Tuzi,
  + Izrada turističke mape,
  + razne manifestacije i aktivnosti:
    - * Dan opštine,
      * Dan Oslobođenja,
      * Dani dijaspore,
      * Ostalo (usluge vezane za radno okruženje, nepredviđeni troškovi nastali tokom godine)
* Služba Skupštine: 5.000,00 €
  + - * usluge objavljivanja akata u „Sl.listu CG – OP”
* Sekretarijat za finansije: 69.750,00 €
* usluge revizije i ostale usluge – 5.000,00 €
* međunarodni projekti – 64.750,00 €, po projektima:
  + „Toward Zero Waste“ – 42.000,00 €,
  + „Crossmart“ – 7.600,00 €,
  + „Circlewaste“ – 5.000,00 €,
  + „ProlightMed“ – 10.150,00 €.

**Napomena:** Plaćanje usluga vezanih za gore navedene projekte finansiraju se iz sredstava projekata.

* Sekretarijat za lokalnu samoupravu: 387.700,00 €za organizaciju sledećih događaja:

1. Sportske aktivnosti – 3.500,00 €:
   * + - Turnir u šahu u iznosu od 1.500,00 €,
       - Evropska nedjelja sporta u iznosu od 2.000,00 €,
2. Obilježavanje važnih istorijskih datuma – 12.000,00 €
   * + - 6.april – ustanak Malesije – 6.000,00 €,
       - 28. novembar - 6.000,00 €,
3. Izrada faximila, pečata, objavljivanje oglasa - 5.000,00 €,
4. Usluge fotografisanja, dizajna i izrade reklamnog i dekorativnog materijala u iznosu od 7.000,00€,
5. Ljeto u Malesiji - 100.000,00 € u okviru koje spadaju:

* Međunarodni dan djeteta – 5.000,00 €,
* Sajam knjiga – 25.000,00 €
* Dječji kamp – 5.000,00 €;
* Dani klasične muzike – 12.000,00 €
* Književno veče – 3.000,00 €
* Ljetnji bazar u Malesiji – 50.000,00 €

1. Ružičasti oktobar – u iznosu od 4.000,00 €
2. Nedjelja mladih – u iznosu od 6.000,00 €
3. Zimski bazar u Malesiji – 145.000,00 € - (prošlogodišnji Zimski Bazar - 95.000,00 eura i ovogodišnji Zimski bazar - 50.000,00 eura)
4. Za konzervatorske mjere i arheološka istraživanja - 30.000,00 € - (sredstva dobijena od strane Ministarstva prosvjete, nauke, kulture i sporta na osnovu konkursa);
5. Reizdavanje „Elaborata prezentacije i evidentiranja kulturnog i materijalnog nasleđa kao i knjige za džubljetu (knjiga i foto album) – 4.000,00 €;
6. Usluge izrade stakla za džubljetu, nabavka lutke sa uslugom iznajmljivanja džubljete – u iznosu od 2.200,00 €;
7. Međunarodni dan žena – 30.000,00 € (organizacija sa UBSHR)
8. Manifestacija „50 godina umjetnosti“ – 17.000,00 €;
9. Izrada filma „Guri“ – 7.000,00 €
10. Usluge izrade suvenira sa logoom opštine Tuzi – 4.000,00 €
11. Lokalni planovi -11.000,00 € i to:
    * Lokalni akcioni plan za mlade,:
    * Lokalni akcioni plan za zaštitu lica sa invaliditetom od diskriminacije i promociju jednakosti
    * Strategija zapošljavanja
    * Lokalni akcioni plan za rodnu ravnopravnost
    * Strategija razvoja sporta
    * Program razvoja kulture

* Sekretarijat za poljoprivredu i ruralni razvoj - 19.500,00 € za sledeće aktivnosti:
* Promocija poljoprivrednih proizvoda i poljoprivrede, i edukacija i studijska putovanja poljoprivrednih proizvođača – 7.000,00 €
* Dezinfekcija, dezinsekcija i deratizacija – 12.500,00 €
* Služba komunalne policije i inspekcije – 4.000,00 €-usluge vezano za vršenje komunalnog nadzora.

**Rashodi za tekuće održavanje** planirani su u iznosu od **29.500,00 €,** i to:

* za tekuće održavanje građevinskih objekata – zgrade opštine - 7.000,00 €.
* za tekuće održavanje opreme – vozila - 20.000,00 €
* za tekuće održavanje opreme – kopir aparat - 2.500,00 €

**Renta** je planirana u iznosu od **50.000,00 € -** za potrebe povećanja radnih kapaciteta opštine Tuzi.

**Subvencije za podršku poljoprivrednim proizvođačima**su planirane u iznosu od **589.000,00 €.** Planirana sredstva biće opredijeljena posebnom Odlukom o uslovima, načinu i dinamici raspodjele sredstava budžeta opštine Tuzi za 2025. godinu namijenjenih za poljoprivredu.

**Ostali izdaci**su planirani u iznosu od **165.700,00 €** i obuhvataju izdatke:

* po osnovu isplate ugovora o djelu u iznosu od 78.000,00 €,i to**:** 
  + kod Službe predsjednika – 40.000,00 €
  + kod Sekretarijata za finansije – 38.000,00 €
    - za potrebe Sekretarijata – 2.000,00 €
    - za potrebe projekata – 36.000,00 € i to:
      * Toward Zero Waste – 10.000,00 €,
      * Crossmart – 10.000,00 €,
      * Circlewaste – 6.000,00 €,
      * Prolight med – 6.000,00 €

Napomena – Navedeni troškovi vezani za potrebe projekata finansiraju se isključivo iz sredstava projekata.

* izdaci po osnovu sudskih i sl. troškova – 15.000,00 €
* izrada i održavanje softvera – 37.200,00 €
* osiguranje - 11.000,00 €
* kontribucije za članstvo u domaćim i međ. organizacijama - 10.000,00 €,
* komunalne naknade i javne česme - 6.500,00 € i
* ostalo - 8.000,00 € planirano za ostale izdatke unutar Sekretarijata za finansije*).*

**II TRANSFERI**

|  |  |  |  |  |
| --- | --- | --- | --- | --- |
| **Br.** | **Transferi institucijama, pojedincima, nevladinom i javnom sektoru i ostali transferi** | **Plan za 2025.** | **% u transferima** | **% u ukupnim izdacima** |
| 1. | Transferi institucijama, pojedincima, nevladinom i javnom sektoru | 1.567.800,00 € | 60,05% | 16,8% |
| 2. | Ostali transferi | 1.043.000,00 € | 39,95% | 11,19% |
|  | **UKUPNO** | **2.610.800,00 €** | **100,00%** | **28%** |

Transferi institucijama, pojedincima, nevladinom i javnom sektoru i ostali transferi planirani su u iznosu od **2.610.800,00 €** i obuhvataju:

**Transferi institucijama, pojedincima, nevladinom i javnom sektoru** iznose **1.567,800,00 €** i obuhvataju:

* Transferi institucijama kulture i sporta planirani su u iznosu od 618.800,00€ i to kako slijedi:
* Konkurs za sport - 40.000,00 €;
* Konkurs za kulturu pod nazivom „Sufinansiranje projekata iz oblasti kulture na osnovu konkursa“ – *6.000 € preko konkursa, 1.800 € bez raspisivanja konkursa po Odluci o sufinansiranju projekata iz oblasti kulture;*
* Ostali transferi institucijama sporta - Transfer za fudbalski klub „Dečić“ - 450.000,00 €;
* Ostali transferi institucijama sporta - Transfer za košarkaški klub „Dečić“ - 120.000,00 €.
* Transferi nevladinim organizacijama u iznosu od 45.000,00 € (Sekretarijat za lokalnu samoupravu)
* Preko javnog konkursa za dodjelu grantova dodijeliće se nevladinim organizacijama iznos od 36.000,00 € u skladu sa Odlukom Skupštine, dok će preostalih 9.000,00 € biti raspodijeljeno nevladinim organizacijama sa posebnim statusom.
* Transferi političkim partijama, u iznosu od 104.000,00 €:
* Političkim partijama – 77.600,00 € (Sekretarijat za finansije)
* Pomoć odborničkim klubovima (zakup) – 18.600,00 € (Sekretarijat za finansije)
* Finansiranje redovnog rada ženskih organizacija u političkim subjektima – 7.800,00 € (Sekretarijat za finansije)
* Transferi za jednokratne socijalne pomoći u iznosu od 75.000,00 € i to:
  + Jednokratne novčane pomoći - 30.000,00 € - Sekretarijat za lokalnu samoupravu,
  + Naknada porodiljama - 40.000,00 € - Sekretarijat za lokalnu samoupravu
  + Jednokratne novčane pomoći zaposlenima (u slučaju smrti užeg člana porodice, bolesti itd..) u iznosu od 5.000,00 € - Sekretarijat za finansije.
* Transferi pojedincima u iznosu od 2.000,00 €
* Ostali transferi pojedincima u iznosu od 72.500,00 €
* Stipendije - 50.000,00 € (Sekretarijat za lokalnu samoupravu)
* Nagrada 15 decembar – Dan oslobođenja – 1.500,00 € (Služba Skupštine)
* Transferi NORA-a i članova njihovih porodica – 10.000,00 € (Sekretarijat za lokalnu samoupravu)
* Ostalo - 2.000,00 € (Sekretarijat za finansije)
* Ostalo – 9.000,00 € (Služba predsjednika)
* Transferi institucijama u iznosu od 651.500,00 €, i to:
  + Lokalnoj turističkoj organizaciji – 150.000,00 € (Sekretarijat za finansije)
  + Opštinskom crvenom krstu – 20.000,00 € (Sekretarijat za finansije)
  + Opštinskom udruženju penzionera – 9.000,00 € (Sekretarijat za finansije)
  + Transferi javnim institucijama - Mjesne zajednice – 60.000,00 € (Sekretarijat za finansije)
  + Transfer etnografskom Muzeju Malesije – 12.500,00 € (Sekretarijat za lokalnu samoupravu)
* Transferi institucijama - 50.000,00 € - za podršku i razvoj preduzetništva kroz konkretne programe predviđene Odlukom i Strateškim planom razvoja opštine Tuzi 2021 – 2026. Planirana sredstva biće opredijeljena posebnom Odlukom za podršku i razvoj preduzetništva (Sekretarijat za razvoj i projekte)
* Transferi institucijama – 100.000,00 € za podršku i razvoj preduzetništva u turizmu. Planirana sredstva biće opredijeljena posebnom Odlukom za podršku i razvoj preduzetništva.
* Ostali transferi *-* 250.000,00 € *-* (Sekretarijat za finansije) – Transferi sa projekta “TOWARD ZERO WASTE” – Isplate partnerima (općina Konavle i Grad Mostar ) u iznosu od 250.000,00 €.

Napomena: Isplate gore navedenim partnerima sa projekta se finansiraju iz sredstava projekta “Toward Zero Waste”.

**Ostali transferi** planirani u iznosu od **1.043.000,00€** i obuhvataju:

* Transferi privrednim društvima čiji je osnivač Opština Tuzi i javnim ustanovama planirani su u iznosu od 1.043.000,00 € i to kako slijedi:
  + KIC „Malesija“ – 323.000,00 €
  + Komunalno Tuzi d.o.o. – 350.000,00 €
  + Pijace Tuzi d.o.o. – 100.000,00 €
  + Vodovod i kanalizacija Tuzi d.o.o. – 200.000,00 €
  + Cemi d.o.o. – 70.000,00 €

**III KAPITALNI IZDACI**

**1. Izdaci za lokalnu infrastrukturu** planirani su u iznosu od **150.000,00 €**.

U pitanju je realizacija kapitalnih projekata koji će se realizovati u saradnji sa Upravom za kapitalne projekte, i to kako slijedi u tabeli:

1. Izrada i revizija tehničke dokumentacije za potrebe rekonstrukcije lokalnih saobraćajnica kod novoizgrađenih privrednih zgrada blizu gimnazije, u dužini od 1 km
2. Izrada i revizija tehničke dokumentacije za potrebe izgradnje vodovodne mreže u opštini Tuzi
3. Izrada i revizija tehničke dokumentacije za potrebe izgradnje mosta na rijeci Cijevni u Dinoši
4. Rekonstrukcije lokalnih saobraćajnica kod novoizgrađenih privrednih zgrada blizu gimnazije
5. Asfaltiranje i rekonstrukcija puteva na zahtjev MZ
6. Izrada Glavnog projekta saobraćajnice Dinoša-Milješ-Tuzi
7. Izgradnja vodovodne mreže Milješ-Rogame
8. Rekonstrukcija glavnog puta u MZ Vladne
9. Izrada Glavnog projekta i nastavak izgradnje vodovoda u Pikalje-Rranxa e Sukes
10. Završetak radova na vodovodnoj mreži u Krševo
11. Rekonstrukcija puta Skorać-Traboin
12. Asfaltiranje puta Skorać-Pasškal-Krševo
13. Asfaltiranje putnog pravca Vranj-Sukuruć
14. Rekonstrukcija puta Vuksanljekaj – Koderbudan
15. Izrada Glavnog projekta vodovoda u MZ Zatrijebač
16. Izgradnja šetališta Milješ-Rogame
17. Izgradnja šetališta od mosta u Dinoši do mjesta Llamp Gjarpen
18. Usluge stručnog nadzora
19. Radovi na otvaranju puta Ograje-Plagez sa ciljem uređenja vidikovca
20. Otvaranje puta do lokacije Qyteza radi turističkih aktivnosti
21. Uređenje puta u Ljuljan, MZ Dinoša
22. Uređenje izvorišta Krevenica – Izrada idejnog i glavnog projekta za potrebe valorizacije lokacije

**2. Ugovoreni radovi i usluge iz 2023.godine i 2024.godine –** planirani su u iznosu od **137.379,60 €** i to:

* Izrada projekta Pijace u Tuzima – 28.072,00 € („Civil Engineer“ doo Podgorica),
* Revizija projekta Pijace u Tuzima – 4.307,60 € („Institut za razvoj i istraživanje u oblasti zaštite na radu“),
* Ugovorene usluge – postavljanje stubova – 35.000,00 €,
* Ugovoreni radovi – ograđivanje javnih površina – 30.000,00 €,
* Ugovorene usluge – zamjena svjetiljki – 30.000,00 €,
* Ostalo – 10.000,00 €.

**3. Izdaci za građevinske objekte** planirani su u iznosu od **50.000,00 €**

* Školska sportska sala u Dinoši (Sportska sala u okviru škole);
* Multifunkcionalni objekat za potrebe MZ Dinoša;
* Projektovanje Zapadne tribine stadiona FK „Dečić“;
* Izgradnja objekta nakon definisanja lokacije za MZ “Milješ”;
* Multufunkcionalni objekat za MZ “Koderbudan”

**- Gore navedeni projekti su projekti koji će se realizovati u saradnji sa Upravom za kapitalne projekte.**

## 4.Izdaci za otkup zemljišta planirani su u iznosu od 499.000,00 €, i to:

## eksproprijacija zemljišta neophodna za nastavak izgradnje bulevara Tuzi – Podgorica - 459.000,00 € i

## otkup zemljišta za potrebe izgradnje stadiona u MZ Vranj - 40.000,00 €.

**5. Izdaci za opremu** planirani su u iznosu od **237.000,00 €.**

Odnose se na sljedeće nabavke: kancelarijski namještaj, računari, razna oprema, nabavka zimskih uniformi za potrebe Službe komunalne policije, digitalizacija bioskopa, nabavka vozila za potrebe organa opštine.

**6. Investiciono održavanje –** planirano je u iznosu od **270.868,85 €.**

Ova sredstva su planirana za redovno i investiciono održavanje lokalnih puteva; održavanje, uređivanje i zaštitu zelenih i javnih površina; izvođenje radova na javnim površinama; izgradnju i rekonstrukciju javne rasvjete; održavanje javne rasvjete; postavljanje javne rasvjete; održavanje parkova; rekonstrukcija sportskih poligona; aktivnosti na putnoj mreži sa ciljem da se očuva i poboljša stanje puteva; postavljanje horizontalne i vertikalne signalizacije; nabavku i ugradnju komunalnog mobilijara; nabavku i postavljanje ležećih policajaca i druge slične radove i aktivnosti u svim MZ na području opštine Tuzi, radovi na uređenju objekata zgrade opštine i kancelarija, usluge čišćenja snijega, postavljanje zaštitne ograde i parka koji je u jednom dijelu finansiran od Eko-Fonda, uređenje lokacije oko Bunara u Milješu (sportski poligon i dječije igralište).

**7. Transferi za projekat**  - planirani su u iznosu od  **931.500,00 €**

Sredstva od 931.500,00 € predviđena su za realizaciju sljedećih projekata:

* Projekat „Toward Zero waste“ – planirana je nabavka opreme u iznosu od 595.500,00 €;
* Crossmart – planirana nabavka opreme - 25.300,00 €;
* ProlightMed – nabavka opreme - 310.700,00 €.

**Rezerva – 199.000,00 €**

Opština Tuzi je planirala sredstva rezervi u iznosu od 199.000,00 €, i to za:

* tekuću budžetsku rezervu - 184.000,00 € i za
* stalnu budžetsku rezervu - 15.000,00 €.

**Otplata obaveza iz prethodnog perioda - 10.000,00 €**

- Otplata obaveza iz prethodnog periodaplanirana jeu iznosu od 10.000,00 €. Odnosi se na dug po osnovu povlačenja sredstava iz Revolving fonda radi finansiranja aktivnosti međunarodnih projekata, Toward Zero Waste, ProlightMed, projekata Eko fonda i druge obaveze.

**Otplata duga – 520.000,00 €**

* Otplata duga planirana je u iznosu od 520.000,00 € i odnosi se na ukupnu otplatu duga prema Egalizacionom fondu.
* Ministarstvo finansija odobrilo je Opštini Tuzi finansijsku pozajmicu od 800.000,00 eura. Povraćaj pozajmice se vrši na teret sredstava Egalizacionog fonda koja se mjesečno opredjeljuju Opštini Tuzi, u roku od pet godina, u 60 jednakih mjesečnih rata (13.333,33) počev od 1. februara 2023. godine. Pozajmica od 400.000,00 eura nastala u julu 2023.godine, vraća se u jednakim mjesečnim ratama od 6.666,67 eura, u roku od 5 godina. Povraćaj pozajmice od 911.000,00 eura nastale krajem decembra 2023.godine, se vrši na teret Egalizacionog fonda. Pozajmica se vraća u jednakim mjesečnim ratama (u iznosu od 25.305,56 eura) počevši od marta 2024.godine sa rokom otplate od 36 mjeseci.

\*\*\*\*\*